Diari Oficial de la Generalitat Valenciana


Sumari del DOGV 798, del 07-04-1988 (1988/800867)

ORDRE de 25 de març de 1988, de la Conselleria d'Agricultura i Pesca, per la qual es regulen diverses modalitats d'ajudes a les Organitzacions Professionals Agràries.
----------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/03/25/(1)/dof/vci/html**

### Dades del document

Número de DOGV
:   798

Data del DOGV
:   07-04-1988

Secció del DOGV
:   DISPOSICIONS GENERALS

Número del document
:   1988/800867


Data del document
:   25-03-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Correcció d'errades

Anàlisi jurídica

Ordre de 25 de març de 1988, de la Conselleria d'Agricultura i Pesca, per la qual es regulen diverses modalitats d'ajudes a les Organitzacions Professionals Agràries.  
Per tal de continuar la tasca de foment de les activitats desplegades per les Organitzacions Professionals Agràries amb el desenvolupament i l'ampliació de les actuacions previstes en els dos exercicis últims i atès que subsisteix la necessitat que les organitzacions col·laboren en les tasques de vertebrar el sector i millorar els serveis destinats als agricultors, tot coadjuvant així mateix a l'adequació de l'activitat agrària valenciana a les exigències del marc comunitari,  
ORDENE:  
Article primer  
La Conselleria d?agricultura i Pesca fa pública la convocatòria per a la concessió de subvencions per tal que les Organitzacions Professionals Agràries realitzen les actuacions següents:  
1. Activitats d'informació als llauradors, ramaders i pescadors.  
2. Adquisició de:  
a) Mobiliari i equips d'oficina que tinga el caràcter d'inventariable, vehicles o aparells destinats a la reproducció impresa o àudio-visual.  
b) Locals i/o habitatges en propietat destinats a ser utilitzats per l?entitat sol·licitant com a oficines de representació pública.  
3. Cooperació amb la Conselleria d?agricultura i Pesca mitjançant l'assessorament als agricultors en el compliment dels requisits i en la formulació dels documents relatius a auxilis econòmics gestionats per la Conselleria mateixa.  
Les ajudes per cooperació s'atorgaran també a les Organitzacions Professionals o als Sindicats Agraris per l?assistència dels seus representants acreditats a les reunions convocades per aquella.  
4. La Promoció del mutualisme agrari, especialment en l?àmbit de les assegurances.  
5. Celebració de jornades, congressos, cursets i viatges d'estudis.  
6. Activitats de formació professional agrària en qualsevol de les modalitats establertes a l?Ordre de la Conselleria d'Agricultura i Pesca de 26 de gener de 1987.  
7. Confecció de material tècnic per a la divulgació agrària, com fulls, tríptics i d'altres.  
8. Presència a la Fira d'Octubre de València.  
Article segon  
a) Les Organitzacions Professionals Agràries presentaran a la Conselleria d?agricultura i Pesca, durant un termini que conclourà el 15 de juny de cada exercici, les sol·licituds de subvenció oportunes, a excepció de les ajudes indicades als apartats 3 i 7 de l'article primer.  
b) Per a poder optar a qualsevol tipus d'ajuda és preceptiva la presentació d'una declaració en què consta el nombre d'afiliats i la relació i el domicili dels seus locals a la Comunitat Valenciana, referits al 31 de març de cada exercici, en què estiga en vigor aquesta Ordre.  
Per tal de presentar la informació referida al paràgraf anterior i optar a les subvencions d?aquesta disposició, hom considerarà únicament com a OPA, aquelles que presenten un projecte únic per organització per al conjunt del territori de la Comunitat Valenciana.  
Article tercer  
1. Subvencions a les activitats informatives.  
a) Seran subvencionables específicament:  
La realització de conferències i xarrades de caràcter informatiu, quan aquestes es destinaran a la divulgació, preferentment dels ternes generals següents:  
- Organitzacions de Productors Agraris.  
- Assegurances Agràries.  
- Normes Sectorials de la CEE.  
- Ajudes i auxilis de l?administració Agrària.  
b) La subvenció per conferència arribarà a un import fix de 15.000 pessetes, que s'elevarà fins a un import de 20.000 pessetes per als ternes generals dels dos primers epígrafs assenyalats abans.  
c) La sol·licitud d'aquesta modalitat de subvencions s'acompanyarà d'una Memòria de les xarrades o conferències que es realitzaran, en la qual s'inclourà la previsió del calendari de celebració, les localitats i els ternes a que s'hi desplegaran.  
2. Subvencions per a l'adquisició de béns.  
a) Seran subvencionables les adquisicions de béns mobles i immobles fins a un import màxim equivalent al 75% del valor de tots o de part dels béns l'adquisició dels quals proposa l'entitat sol·licitant. En el cas dels béns immobles, a més, es fixa el límit màxim de subvenció en 2.000.000 de pessetes.  
b) A les sol·licituds referides a béns immobles se n?expressarà el domicili, i a les referides a béns mobles s?assenyalarà l'adscripció física de les adquisicions sol·licitades amb la indicació, si s'escau, dels locals concrets en què seran custodiats els béns esmentats.  
3. Subvencions per cooperació amb l'Administració.  
Les subvencions en matèria d'assessorament es concediran d'acord amb el barem següent:  
a) Assessorament en el compliment dels requisits en aquells expedients d'auxilis econòmics que per una major complexitat requeresquen la formulació de diversos impresos relatius a l?explotació actual i futura, a les anàlisis d'actius i passius de l?explotació o a d'altres de característiques similars tals com:  
- Línia d'auxili als plans de modernització a les Explotacions Familiars Agràries.  
- Ajudes a la incorporació d'agricultors joves a l?Explotació Familiar Agrària.  
- Associacionisme econòmic de la joventut llauradora.  
- Auxilis per a la racionalització de l?ús de l'aigua per a reg.  
Import de la subvenció per expedient: 4.000 pessetes.  
b) Assessorament en aquells que es requeresca emplenar la sol·licitud i algun altre document addicional a aquesta com:  
- Auxilis econòmics a zones d'ordenació d'explotacions.  
- Lluita contra la pesta porcina.  
- Ramaderia extensiva.  
- Ajudes d'adquisició i utilització en comú de maquinària i altres mitjans de producció.  
- Ajudes per a reestructuració i reconversió de la vinya.  
Import de la subvenció per expedient: 1.250 pessetes.  
c) Assessorament per a emplenar la sol·licitud d'auxili com:  
- Ajudes prima sector oví.  
- Ajudes per gelades.  
Import de la subvenció per expedient: 300 pessetes.  
d) Les ajudes en concepte d?assistència a les reunions convocades per la Conselleria d?agricultura i Pesca arribaran a un import de 3.100 pessetes per sessió, a les quals s'afegiran 17 PTA/km en concepte de despeses de transport.  
4. Subvencions per a la promoció del mutualisme.  
a) Les ajudes per a promoció del mutualisme agrari en matèria d'assegurances s'atorgaran prèvia petició de les OPES, de forma provisional. La concessió definitiva estarà supeditada a la constitució de la Mútua corresponent.  
L?import de la subvenció, s?haurà d'aplicar a la constitució del capital de la Mútua i si s'escau a l'atenció de les obligacions fiscals sobre la matèria.  
b) La subvenció concedida per la Conselleria es determinarà basant-se en les disponibilitats pressupostàries. Durant el present exercici podrà arribar a una quantia global d'un màxim de 45 milions de pessetes.  
c) A aquesta modalitat d'ajudes, podran acollir-s'hi, després de sol·licitar-la, les cooperatives agràries valencianes per mitjà de les entitats que les representen en l?àmbit de la Comunitat Valenciana o de les províncies respectives.  
5. Subvencions per a la celebració de jornades i congressos.  
Les ajudes per a la celebració de jornades i congressos s'atorgaran, a petició de les OPES, i seran:  
Del 50% del pressupost quan l?àmbit d'actuació serà de caràcter internacional, amb assistència de tècnics estrangers i participació d'organitzacions internacionals, fins a un màxim d'1.700.000 PTA.  
Del 40% del pressupost, en el cas que l?àmbit siga nacional fins a un màxim d'1.000.000 PTA.  
Del 30% en els altres casos fins a un màxim de 400.000 PTA.  
6. Subvencions per a cursos i cursets.  
Les ajudes per a la realització de cursos i cursets seran de fins el 70%, amb els límits següents:  
- cursos de capacitació professional agrària 600.000 PTA.  
- cursos, seminaris i estatges de formació i perfeccionament 300.000 PTA.  
- cursos de formació complementària per a la instal·lació d'agricultors joves 300.000 PTA.  
Si els cursos, els seminaris i els estatges de formació i perfeccionament es realitzaven en qualsevol país de la CEE, la subvenció seria de fins el 50% de les despeses amb un límit de 750.000 PTA.  
Les sol·licituds duran adjunta una memòria en què constarà: denominació del curs, objectiu, temari, assistents prevists i la seua relació amb l'activitat agrària, relació de professorat i la seua titulació, nombre d'hores de classe, dates, horari i pressupost per capítols d'ensenyament, professorat, desplaçaments, manutenció i altres despeses.  
7. Subvencions per a la confecció de material tècnic per a divulgació agrària.  
Les ajudes de fins el 50% del cost, amb un límit màxim de 300.000 PTA. Les OPES hauran de presentar memòria d'objectius i text original i il·lustracions a aquesta Conselleria perquè la Comissió de Publicacions emeta informe tècnic previ.  
8. Presència a la Fira d'Octubre.  
Les ajudes seran del 100% del cost de l'arrendament de l?estand, amb un límit màxim de 250.000 PTA Cal presentar a la Conselleria d?agricultura i Pesca pre-contracte amb la Fira Mostrari Internacional.  
Article quart  
La justificació de l'aplicació de les subvencions concedides es realitzarà:  
1. Per a les assenyalades a l'apartat 1 de l'article primer: s'acreditarà documentalment mitjançant l'aportació de declaració jurada del representant de l'Organització, en què s'indicaran els actes celebrats, la localitat, la data, el tema desplegat i el nombre d'assistents.  
2. Per a les assenyalades a l'apartat 2 de l'article primer: s'acreditarà documentalment la realització de l'adquisició a què ve compromesa l'ajuda atorgada. Amb aquest efecte, en el cas dels béns immobles, resultarà necessària l'aportació del títol d'adquisició d'aquest en escriptura pública.  
3. Per a les assenyalades a l'apartat 3 de l'article primer: Les Organitzacions Professionals Agràries trametran, trimestralment, la relació de les prestacions que en matèria d'assessorament hagen realitzat, per tal que, després de l'informe dels serveis competents per raó de la matèria, es resolga la concessió de les subvencions corresponents.  
4. Per a les assenyalades a l'apartat 4 de l'article primer: La constitució de la Mútua s?acreditarà mitjançant la documentació convenient expedida per un fedatari públic.  
5. Per a les ajudes assenyalades als apartats 5 i 7 de l'article primer: Les despeses relacionades amb les activitats a què es refereixen, mitjançant la presentació de factures originals, acompanyades d'un exemplar divulgatiu de l'acció desplegada en què s?acredita la participació la participació de la Conselleria d?agricultura i Pesca i/o el material tècnic confeccionat.  
6. Per a les ajudes assenyalades a l'apartat 6 de l'article primer, l'OPA beneficiària presentarà memòria descriptiva de l'activitat, on constaran les dades definitives; acompanyada dels justificants de les despeses realitzades.  
7. Per a aquelles ajudes assenyalades a l'apartat 8 de l'article primer, l'OPA presentarà relació de factures originals-  
Article cinquè  
Les entitats sol·licitants de subvencions de capital (Article primer, apartats 2 i 4), en realitzar la petició de subvenció, hauran d'acreditar el fet d'estar al corrent de les seues obligacions fiscals i amb la Seguretat Social.  
Article sisè  
Per a l?obtenció de les subvencions assenyalades en aquesta Ordre, per part de les Organitzacions Professionals Agràries, tindran preferència les que tinguen com a objectiu la defensa dels interessos generals del sector.  
Article setè  
1. Les Organitzacions beneficiàries de les subvencions a què es refereix l'apartat 2. de l'article primer, estaran obligades a mantenir la destinació dels béns adquirits en la finalitat assenyalada a la petició corresponent. En tot cas els béns immobles no podran ser alienats, arrendats o cedits sota ningú títol sense autorització expressa de la Conselleria d?agricultura i Pesca; en cas contrari, hauran de tornar a aquesta el valor de la subvenció concedida.  
Amb aquest efecte l?immoble l'adquisició del qual haja estat subvencionada es constituirà com a garantia de tal obligació, i aquesta haurà de figurar en el títol públic que es formula amb motiu de l'adquisició.  
2., Les entitats beneficiàries de les subvencions a què es refereix l'apartat 4 de l'article primer hauran d'aplicar-les a la finalitat indicada en la concessió.  
En cas que havent estat constituïda la Mútua d?assegurances Agràries no resultés possible d'arribar a l'aprovació d'aquesta pels òrgans competents, i després de l'autorització expressa de la Conselleria d?agricultura i Pesca, l?import percebut podrà aplicar-se a finalitats distintes sempre que aquestes es relacionen amb la promoció d'altres modalitats del mutualisme agrari o amb possibilitats alternatives de foment de les assegurances agràries.  
Article vuitè  
La Conselleria d?agricultura i Pesca realitzarà les comprovacions que crega oportunes relatives a l?adequació de les subvencions concedides a les finalitats sol·licitades.  
Article novè  
Les peticions de subvenció a què es refereix la present Ordre, les dirigiran a la Secretaria General de la Conselleria d'Agricultura i Pesca (c/ Amadeu de Savoia, 2, 46449 València).  
Les peticions esmentades, les resoldrà el Conseller d?agricultura i Pesca, a proposta de la Secretaria General o de la Direcció General corresponent.  
DISPOSICIONS FINALS  
Primera  
Queden derogades les Ordres de la Conselleria d?agricultura i Pesca, de 15 de febrer de 1987, sobre ajudes per a la realització de cursos de formació professional agrària, i de 10 de març de 1987, per la qual es regulen diverses modalitats d'ajudes a les Organitzacions Professionals Agràries.  
Segona  
La Secretaria General de la Conselleria d?agricultura i Pesca queda facultada perquè desplegue el que disposa la present Ordre.  
Tercera  
Aquesta Ordre entrarà en vigor l?endemà de la publicació al Diari Oficial de la Generalitat Valenciana i els seus preceptes tindran efecte retroactiu a partir del dia 1 de gener de 1988.  
València, 25 de març de 1988.  
El Conseller d?agricultura i Pesca,  
LUIS FONT DE MORA MONTESINOS


Còpia Permalink ELI